ПЕТЕР ХАНДКЕ

А

кадемик Петер Хандке (Peter Handke) рођен је 6. децембра 1942. у Гри­­фену у Корушкој. Студирао је права у Гра­цу, где је припадао гра­да­чком кругу писаца. На­кон прв­их књижевних успје­ха (роман Обади, драма Псо­­ва­ње публике) и неуо­би­чајеног наступа пред нови­на­ри­ма са пис­ци­ма ње­мачке Гру­пе 47, у Прин­стону, САД, стекао је сла­ву. Живио је као сло­бо­д­ни писац у Дис­ел­дор­фу, Бер­лину, Салц­бур­гу, Па­ри­зу, а од 1991. бо­ра­ви у Ша­вилу код Вер­са­ја. Чес­то путује, а крајем ос­ам­де­се­тих три го­ди­не је об­и­ла­з­ио свијет. Пос­је­ћу­је Србију сваке го­ди­не. Го­сто­вао је и у Ба­њој Луци.

Као романописац, приповједач, пјесник, драма­тург, писац радио-­дра­ма и филмских сценарија, есејист, путописац и прево­ди­лац, објавио је пе­де­се­так књига и превода са енглеског, француског, ста­ро­грчког и словеначког је­зика. Његова дјела преведена су на готово све зна­чај­није свјетске језике, а ње­го­ве драме приказују се на по­зорницама широм сви­јета. Добитник је свих важ­нијих књижевних награда, осим Нобелове, за ко­ју чак и они који га не во­ле мисле да му је ускраћена из политичких раз­лога.

За иностраног члана Академије наука и умјетности Републике Српске иза­бран је 5. септембра 2008. године.

Дјело Петера Хандкеа својим хибридним садржајем и својом, готово нео­пи­сивом, мо­дернистичком формом, опире се свакој традиционалној жан­ров­ској подје­ли. Његови романи често су без икакве фабуле, драмски тек­сто­ви изван уоби­чајених драмских оквира, пјесме у прози и приче у стиховима, путописи не описују само путовање и не свједоче само о данашњем, већ и о прохујалом дану, есеји и коментари проширени су приповједним пасажима у којима се преплићу појмљиво и непојмљиво*.*

У потпуном складу са његовом поетиком је и његова осјетљивост за пра­вед­но и правду, тј. гњев против неправде, као књижевни и ван­књи­жев­ни анга­жман. Потврду за овакве ставове налази и у властитом освје­до­чењу не­умор­ног путника – ис­тра­живача, који је често „на лицу мјеста” и уви­јек на страни страдалника и жрт­ава, понижених и увријеђених. И његов однос пре­ма Србима у ствари је ож­и­вот­ворење једне такве идеје, поетичке и животне.

Један од његових лајт-мотива је и успостављање неочекиваних веза из­ме­ђу вриједности класичне и савремене (поп)културе. Мало је писаца који се, на та­ко стваралачки дрзак начин, упуштају у овакву врсту укрштаја. Тежња да се у естетском открије клица етичког, да се чак процесом књижевне сублимације лијепо поистовјети са врлином, то античко, Аристо­те­лово на­­че­ло обиљежава цијело Хандкеово дјело.

Најпознатија дјела: романи – *Обади; Скит*­*ница*; *Голманов страх од пенала*; *Леворука жена*; *Небо над Берлином*; *Дон Хуан*; *Јуче на пу­ту*; приче – *Приче из бечке шуме*; *Кратко писмо за дуги ра*­*ста*­*нак*; *Спори по­в­­ратак кући*; *Поуке планине Сен Виктоар*; драме – *Псо*­*вање публике*; *Кас­пар*; *Игра питања или путовање у сонорну земљу*; *Трагови залуталих*; пјесме – *Не*­*ма*­*чке песме*; *Унутрашњи свет спољашњег света уну*­*трашњег света*; *Жи­­вот без поезије*; есеји – *Још једанпут за Тукидита*; *Уметност питања*; *Мо­­је таблице места*; *Моје временске таблице*...

О распаду Југославије, о демонизовању Срба и Србији написао је књиге: *Oпpo*­*штaj сањара од девете земље*; *Зимско путовање на реке Ду­­нав, Са­ва, Мо*­*рава и Дрина или Правда за Србију*; *Летњи додатак за зим­ско пу­то­вање*; *Кроз сузе питајући*; *Око великог трибунала*; *Моравска ноћ*; *Ку­ка­ви­це из Ве*­*ли*­*ке Хоче*; *Година из те ноћи*; *Још увек олуја*; *Повест Дра­го­љу­ба Ми­лано*­*вића*.